[bookmark: _GoBack]Z A P I S N I K
sa 24. sjednice Vijeća Gradske četvrti Peščenica - Žitnjak 
održane 18. svibnja 2023. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Tomica Rižmarić, Lorena Sajković, Ljiljana Ivanac, Zvonko Dumančić, Dragan Vučić, Marko Jelenčić, Mario Sobočan, Marko Korošec, Iris Veronika Ćelić, Marijan Ćužić, Đurđica Radaković Groš, Zdravko Čabraja, Ana Miloš, Antonija Komazlić

Odsutni članovi Vijeća:
Darko Stošić, Ramiza Memedi, Marija Klobučar, Matija Raos

U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, civilnu zaštitu i sigurnost, Boris Berber i viša stručna suradnica za rad tijela mjesne samouprave Iva Dujić Horvat.
Konstatira se da u radu sjednice sudjeluje 15 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 23. sjednice Vijeća GČ.

Obzirom da nema primjedbi, zapisnik se jednoglasno verificira. 

Predsjednik Vijeća predlaže usvajanje dnevnog reda bez točke 1. Prijedlozi zaključaka o davanju mišljenja po čl. 86. Statuta Grada Zagreba obzirom da je mišljenja kako u dnevnom redu po toj točki nema ništa od posebnog interesa za Gradsku četvrt Peščenica – Žitnjak.
Predsjednik, sukladno predloženom, daje prijedlog dnevnog reda na glasanje te se utvrđuje da je jednoglasno donesen sljedeći



DNEVNI RED



1. Prijedlog izvješća o izvršenju Plana komunalnih aktivnosti Gradske četvrti Peščenica – Žitnjak u 2022. 
2. Izvješće o izvršenju programa i planova održavanja komunalne infrastrukture u gradskim  četvrtima i mjesnim odborima Grada Zagreba za razdoblje siječanj – prosinac 2022. 
3. Prijedlog zaključka o inicijativama za izmjene i dopune Generalnog urbanističkog plana Grada Zagreba.
4. Prijedlozi zaključaka o davanju mišljenja o zakupima i raspolaganju zemljištima na području Gradske četvrti.
5. Prijedlozi zaključaka o rješavanju aktualne komunalne problematike na području Gradske četvrti.
6. Prijedlozi zaključaka o odobravanju sredstava s pozicije 3299 – Ostali nespomenuti rashodi poslovanja Vijeća Gradske četvrti.
7. Prijedlog zaključka o inicijativi za uvrštavanje u Fond imena i imenovanje zelene površine na k.č. 1653 k.o. Peščenica imenom kiparice Milene Lah.
8. Izvješća, pitanja i prijedlozi.


Ad 1. Prijedlog izvješća o izvršenju Plana komunalnih aktivnosti Gradske četvrti Peščenica – Žitnjak u 2022.

Predsjednik navodi kako su vijećnici materijale primili uz Poziv ta otvara raspravu. U raspravi sudjeluje vijećnik Ćužić, ističe kako je neiskorišteni dio sredstava u 2022. godini 38% što smatra znatnim iznosom koji se vratio u gradski proračun te je samim time ostao „neiskorišten“ za potrebe Gradske četvrti. 
Predsjednik napominje kako su nepredviđene okolnosti, poput krize izazvane nedostatkom materijala i nedostatkom radne snage, potrebe za angažmanom vanjskih kooperanata (ovaj se problem pojavio posebice u Podružnici Zagrebačke ceste) u kombinaciji sa obnovom grada nakon potresa dovele do usporavanja planiranih akcija, naglašava kako se angažirano i kontinuirano radi na povećanju realizacije.
Vijećnik Ćužić izražava bojazan da se u budućem gradskom proračunu ne smanji planirani iznos namijenjen Gradskoj četvrti Peščenica – Žitnjak te za ovu godinu predlaže redovite rebalanse Plana već od idućeg mjeseca u svrhu što veće realizacije na kraju godine. 
Vijećnica Ivanac naglašava kako je brojčano puno aktivnosti odrađeno te su neke aktivnosti realizirane za manji iznose od planiranih.
U raspravi sudjeluje i vijećnik Dumančić.
Voditelj Berber naglašava kako se za neke planirane stavke (u iznosima od više desetaka tisuća eura) nitko nije javio  na nekoliko uzastopnih natječaja što je, također, utjecalo na konačnu realizaciju.

Po završetku rasprave predsjednik prijedlog daje na glasanje nakon čega Vijeće jednoglasno donosi 
Prijedlog izvješća o izvršenju Plana komunalnih aktivnosti Gradske četvrti Peščenica – Žitnjak u 2022.
(Tekst Prijedloga PKA GČ P-Ž u 2022. sastavni je dio ovog Zapisnika.)

Ad 2. 	Izvješće o izvršenju programa i planova održavanja komunalne infrastrukture u gradskim  četvrtima i mjesnim odborima Grada Zagreba za razdoblje siječanj – prosinac 2022.
Vijećnici su Izvješće primili na znanje.

Ad 3. Prijedlog zaključka o inicijativama za izmjene i dopune Generalnog urbanističkog plana Grada Zagreba.

Predsjednik napominje kako je ovo konačan prijedlog nastao na temelju zajedničkog procesa svih vijeća mjesnih odbora, nabraja potom koje su sve izmjene predložene te obavještava vijećnike kako će za svaku navedenu točku dobiti obrazloženje Gradskog ureda za katastar.
Vijeće, bez rasprave, jednoglasno donosi
Z a k l j u č a k
o prijedlozima zahtjeva
za izmjene i dopune Generalnog urbanističkog plana Grada Zagreba


1. Vijeće Gradske četvrti Peščenica-Žitnjak predlaže da se tijekom izrade Izmjena i dopuna Generalnog urbanističkog plana Grada Zagreba razmotre i uvrste zahtjevi Vijeća koji su razvrstani u  sljedeće skupine:

· prijedlozi koji se odnose na Generalni urbanistički plan Grada Zagreba u cjelini
· prijedlozi koji se odnose na površine unutar pojedinih mjesnih odbora unutar Gradske četvrti Peščenica – Žitnjak

2. U okviru zahtjeva koji se odnose na Generalni urbanistički plan Grada Zagreba u cjelini, Vijeće predlaže sljedeće:

a. Izradu adekvatne namjene, kao i izradu podkategorije unutar GUP-a za javne gradske vrtove na području Grada Zagreba
b. Identifikaciju i prostornu analizu postojećih, tzv. divljih vrtova te njihovu valorizaciju i uređenje uz poštivanje ograničenja zadanih inkompatibilnih namjenama korištenja (infrastrukturni koridori, radne zone, vrijedni krajolici) prostora u poljoprivredne svrhe, a sukladno točki a. te u kontinuitetu sa Studijom mogućih lokacija za uređivanje javnih gradskih vrtova na području Grada Zagreba tadašnjeg Gradskog ureda za strategijsko planiranje i razvoj Grada iz 2013. godine.
c. Uvrštavanje obveza investitora da osigura mjesto za spremnike za otpad u suradnji sa Podružnicom Čistoća kako bi se točno definirale dimenzije takvog prostora prema broju stanova/kućanstava u zgradi/kući i/ili vrsti djelatnosti i potrebnog broja spremnika po vrsti otpada.  
d. Da se za urbana pravila konsolidiranih i niskokonsolidiranih područja definira minimalna udaljenost od susjedne čestice obavezno H/2 neovisno o tome da li graniči sa javnim prostorom (cestom), posebice na područjima gdje su postojeće obiteljske kuće i/ili zgrade do tri nadzemne etaže, te gdje su ulice uske. 
e. Integrirati rješenja temeljena na europskom i nacionalnom okviru za primjenu rješenja temeljenih na prirodi (poglavito definirati primjenu rješenja za parkirališta, parkove i sl.) 
f. Jasniju definiciju uvučenog kata koja bi poslije onemogućila ilegalno zatvaranje prostora i time povećanje koeficijenta izgrađenosti. 
g. Rješavanje gradnje iznad javnih površina, odnosno da tlocrtna projekcija balkona i lođa budu unutar građevne čestice/parcele, a ne iznad javne površine .
h. Dodati za urbano pravilo 1.6. da najmanji prirodni teren bude 50% površine građevne čestice i da ga nije moguće planirati unutar prostora rezerviranog za proširenje postojeće ulice.
i. Da kod novogradnje prirodni teren ostane pod zajedničkim dijelom građevine odnosno da ne može biti prodan kao vrt stanovima u prizemlju, kako bi se spriječilo ili smanjilo betoniranje istog nakon useljenja.
j. Za urbano pravilo 2.4. koje se primjenjuje na dijelu površina MO Savica Šanci za detaljna pravila u zoni stambene i mješovite namjene smanjenje najveće izgrađenosti građevne čestice za samostojeću sa 30% na 25%, za poluugrađenu sa 40% na 30%, a za ugrađenu građevinu sa 50% na 40%, te u skladu s navedenim prilagoditi koeficijent iskoristivosti površine.
k. Za urbano pravilo 2.4 povećati postotak najmanjeg prirodnog terena s 20% površine građevne čestice na 30% površine građevne čestice. 


3. U okviru zahtjeva koji se odnose na pojedine mjesne odbore unutar Gradske četvrti Peščenica - Žitnjak Vijeće Gradske četvrti traži sljedeće:

a. Prenamjenu k.č. 200/4 (dio koji je trenutno namjene K2), 200/9, 200/10 k.o. ŽITNJAK iz K2 u D radi izgradnje kulturnog centra i knjižnice s trgom i parkom, odnosno radi izgradnje društvenih i kulturnih sadržaja (MO Kozari Bok)
b. Prenamjenu k.č. 498/2, 498/3, 493/2, 492/2, 491/2, 490/2, 489/2, 486/2, 485/2, 484/4, 484/2, 482/2, 481/2, 480/2, 479/2, 478/2, 476/2, 475/4, 475/3, 473/2, 472/2, 471/2, 470/2, 469/2, 468/2, 467/2, 466/2, 465/2, 464/2, 463/2, 462/2, 461/4, 525 (dio koji je trenutno namjene M), 867/2, 868 (dio koji je trenutno namjene M), 4216/2 (dio koji je trenutno namjene M), 860, 859 (dio koji je trenutno namjene M), 857/1 (dio koji je trenutno namjene M) k.o. ŽITNJAK unutar UPU Munja iz M u odgovarajuću namjenu u GUP-u radi formiranja javnog parka te valorizacije i uređenje statusa postojećih urbanih vrtova unutar UPU Munja (MO Kozari Bok)
c. Prenamjenu jugoistočnog dijela k.č. 4357/1, k.o. PEŠČENICA (koridor bivše pruge) iz M1 u Z radi stvaranja linijskog parka s biciklističkom stazom na području koridora bivše pruge (MO Donje Svetice). 
d. Prenamjenu k.č. 663/5, 4207/1 k.o. ŽITNJAK  (sklop visoke razvijene vegetacije kod Džamije) iz M1 u Z1 namjenu (MO Savica Šanci).
e. Prenamjenu k.č. 1791/69, 1791/25, 1791/30, 4302/4, 197/1 k.o. Žitnjak (područje UPU Borovje jug) iz M1 u Z1 radi izgradnje velikog središnjeg parka, sa sadržajima koji bi omogućili sigurni boravak različitim dobnim skupinama te aktivno korištenje slobodnog vremena (biciklistička staza, stolovi za šah, stolni tenis, klupice sa stolovima, šetnica), kao javne površine koja bi povezivala dva naselja. (MO Savica Šanci)
f. Prenamjenu k.č. 249/1 k.o. Peščenica (dio koji je trenutno namjene IS – površine infrastrukturnih sustava), iz IS u D radi izgradnje potrebe izgradnje osnovne škole i vrtića (MO Peščenica)
g. Prenamjenu k.č. 4353/3 3335 k.o. Peščenica (zelena površina uz potok Bliznec) iz namjene M1 – mješovita namjena u namjenu Z1 – javne zelene površine, javni park.
h. Prenamjenu k.č. 4109/1(zeleni pojas uz uz Slavonsku aveniju) iz namjene K1 u namjenu Z1.
i. Prenamjenu kč. 4071, 4072, 4080/1, 4081 koje su dio postojećeg parka u Ivanićgradskoj iza prostora MO Ferenščica i koje se naslanjaju na površinu Z1 nemjene iz namjena M1 u namjenu Z1.
j. Prenamjenu kč. 3704/1, 3704/2 u ulici II. Andrilovečka, iz namjene M1 u namjenu Z1.
k. Prenamjenu k.č. 1322/51, 1322/52, 1322/53, 1322/54, 1322/55, 1322/75, 1322/76, 1322/77, 1322/78, 1322/79, 1322/80, 1322/86, 1322/87, 1322/88, 1322/89, 1322/90, 1322/91, 1322/92, 1322/93, 1322/94, 1322/95, 1322/96, na dijelu k.č. 1322/97, na k.č. 1322/98, 1322/99, 1322/102, 1322/103, 1322/104, 1322/105, 1322/106, 1322/107, 1322/108, 1322/109, 1322/110, 1322/111, 1322/112, 1322/113, 1322/114, 1322/115, 1322/116, 1322/117, 1322/118, 1322/121, 1322/122 k.o. Peščenica iz namjene D- društvena namjena u namjenu Z1 – javni park.
l. Suženje ucrtanog prometnog koridora Ulice Donje Svetice od Ulice kneza Branimira do Ulice grada Vukovara
m. Prenamjena dijela površine unutar UPU grada Gospića – sjeveroistok iz M1 u Z1 namjenu.
n. Smanjenje katnosti unutar programskih smjernica UPU Borovje-jug.
o. Smanjenje katnosti unutar programskih smjernica UPU Borovje – istok na maksimalno 4 etaže.
p. Prenamjenu k.č. 1967/3, 1967/2 i dijela 1791/69, dio 1967/1, dio 4302/4 k.o. Žitnjak) iz M1 u R1 i Z1 unutar površine UPU-a Borovje-jug.
q. Prenamjenu dijela gradske površine unutar UPU Savica Šanci istok iz M (mješovita gradnja) u D2 – društvena, socijalna namjena.
r. Prenamjenu dijela gradske površine unutar UPU Borovje – istok iz M u D7 (kulturna, knjižnica i čitaonica).
s. Prenamjenu k.č. 4379/1 k.o. Žitnjak iz M u Z1 namjenu.


4. Vijeće uz zahtjeve za izmjene i dopune GUP-a GZ traži i pokretanje izrade Urbanističkog plana uređenja na području Ivanja Reka sukladno Zaključku Vijeća Mjesnog odbora Ivanja Reka donesenom na 25. sjednici, 20. travnja 2023. godine.

5. Obrazloženja zahtjeva i inicijativa te Zaključak VMO Ivanja Reka nalaze se u prilogu ovog Zaključka i sastavni su dio akta.


6. Ovaj Zaključak će se dostaviti Gradskom uredu za gospodarstvo, ekološku održivost i strategijsko planiranje te Zavodu za prostorno uređenje Grada Zagreba
Ad 4. Prijedlozi zaključaka o davanju mišljenja o zakupima i raspolaganju zemljištima na području Gradske četvrti.

Predsjednik uvodno napominje kako su vijećnici materijale primili uz Poziv te obrazlaže negativno mišljenje Vijeća Mjesnog odbora Kozari Bok koji je navedenu česticu u Planu komunalnih potreba za 2022. naveo kao lokaciju za potrebu izgradnje javnog parkinga.
Predsjednik otvara raspravu. Obzirom da se nitko nije javio za riječ, predsjednik prijedloge daje na glasanje.
Vijeće, jednoglasno donosi
Z A K L J U Č A K
o davanju mišljenja o zakupu neizgrađenog građevinskog
zemljišta oznake dio k.č. br. 223/1, dio 224/1, dio 225/1 i dio 222/1 sve k.o. Žitnjak

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Kozari Bok KL.:024-08/23-003/898; URBROJ:251-13-11-11/004-23-8 donesen na 24. sjednici Vijeća te također 
nije suglasno s davanjem u zakup neizgrađenog građevinskog zemljišta oznake dio k.č. br. 223/1, dio 224/1, dio 225/1 i dio 222/1 sve k.o. Žitnjak. 
1. Vijeće je donijelo mišljenje podržavajući planove Vijeća Mjesnog odbora za izgradnjom parkirališta na navedenom zemljištu te prihvaćanjem Zaključka kojim je Vijeće MO izradu projektne dokumentacije za gradnju parkirališta uvrstilo u popis prioritetnih komunalnih potreba svog područja za donošenje Plana komunalnih aktivnosti Gradske četvrti u narednom razdoblju. 
1. Zaključak Vijeća MO Kozari Bok prilog je ovom zaključku. 
1. Ovaj zaključak dostavit će se Gradskom uredu za upravljanje imovinom i stanovanje. 

Z A K L J U Č A K
o davanju mišljenja o zakupu neizgrađenog građevinskog
zemljišta oznake dio k.č. br. 1486/8  k.o. Žitnjak

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Kozari Putevi KL.:024-08/23-003/678; URBROJ:251-13-11-11/004-23-5 donesen na 22. sjednici Vijeća te također 
nije suglasno s davanjem u zakup neizgrađenog građevinskog zemljišta oznake dio k.č. br. 1486/8 k.o. Žitnjak, uvažavajući mišljenje Vijeća MO da iz zahtjeva nije vidljivo koja je točno namjena zakupa ovog prostora. 
2. Zaključak Vijeća MO Kozari Putevi prilog je ovom zaključku. 
3. Ovaj zaključak dostavit će se Gradskom uredu za upravljanje imovinom i stanovanje. 

Z A K L J U Č A K
[bookmark: _Hlk130293187]o davanju mišljenja o mogućnosti raspolaganja građevinskim zemljištem na građevinskoj čestici koja se predlaže formirati od cijelih k.č. 392, 393,394 i 396 sve k.o. Peščenica i od dijelova k.č. 391, 395 i 397 sve k.o. Peščenica, u svrhu ishođenja lokacijske dozvole za građenje stambeno poslovne građevine


1. Vijeće Gradske četvrti Peščenica – Žitnjak je razmotrilo Zaključak Vijeća Mjesnog odbora Peščenica kojim je doneseno novo mišljenje o zahtjevu firme Sangrad d.o.o. – Zagreb i Gradskog ureda za upravljanje imovinom Grada KL: 940-01/23-003/43; URBROJ:251-11-33 -1/003-23-5 o mogućnosti raspolaganja građevinskim zemljištem na građevinskoj čestici koja se predlaže formirati od cijelih k.č. 392, 393,394 i 396 sve k.o. Peščenica i od dijelova k.č. 391, 395 i 397 sve k.o. Peščenica.   
2. Vijeće podržava mišljenje Vijeća MO Peščenica te je također suglasno s raspolaganjem građevinskim zemljištem u svrhu gradnje stambeno poslovne građevine na navedenim česticama.
3. Zaključak Vijeća MO Peščenica je prilog ovom zaključku. 
4. Ovaj zaključak dostavit će se Gradskom uredu za upravljanje imovinom i stanovanje. 


Ad 5. Prijedlozi zaključaka o rješavanju aktualne komunalne problematike na području Gradske četvrti.
Vijećnici su materijale primili uz Poziv. Predsjednik prijedloge zaključka daje na glasanje.
Vijeće, bez rasprave, jednoglasno, donosi

Z A K LJ U Č A K
o davanju mišljenja o prijedlogu za iscrtavanje oznaka 
zabrane parkiranja 


1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora „Bruno Bušić“ KLASA:024-08/23-003/730; URBR:251-13-11-11/002-23-11 donesen na 25. sjednici te u postupku davanja mišljenja o prijedlogu stranke, podržava mišljenje Vijeća MO te
· nije suglasno s prijedlogom za iscrtavanje oznaka zabrane parkiranja ispred stambenih zgrada u  Jakšićevoj ulici kbr. 1, 3, 5, 7.

2. Ovaj zaključak dostavit će se Vijeću Mjesnog odbora „Bruno Bušić“ koje će o istom obavijestiti predlagatelja. 


Z A K LJ U Č A K
o prijedlogu za postavu košarica za sitni otpad


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora „Bruno Bušić“ KL.:024-08/23-003/730; URBROJ:251-13-11-11/002-23-12, donesen na 25. sjednici te predlaže nadležnoj gradskoj službi da izvrši postavu košarica za sitni otpad na sljedećim lokacijama: 
· uz pješačku stazu između Ulice Vladimira Vidrića i Antuna Branka Šimića;
· u Ulici Vladimira Vidrića kod kbr. 28, gdje je smješten stol s klupama. 

2. Ovaj zaključak dostavit će se Zagrebačkom holdingu d.o.o., Podružnici Čistoća


Z A K LJ U Č A K
o prijedlogu uspostave i iscrtavanja pješačkih prijelaza na području
MO „Bruno Bušić“


1. Vijeće Gradske četvrti Peščenica-Žitnjak razmotrilo je i podržava prijedloge donesene  zaključcima 25. sjednice Vijeća Mjesnog odbora „Bruno Bušić“ KL:024-08/23-003/730; URBR:251-13-11-11/002-23-9 i 10,  te predlaže nadležnom gradskom uredu da izvrši stručni očevid i pokrene postupak za donošenje rješenja
·  o uspostavi i iscrtavanju pješačkog prijelaza na raskrižju ulica Ksavera Šandora Gjalskog i Vladimira Vidrića (kod trgovine Konzum);
· o uspostavi i iscrtavanju pješačkog prijelaza na raskrižju ulica Jure Kaštelana i Milana Pavelića zbog zaštite sigurnosti prolaska školske djece do škole;
· izvijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z A K L J U Č A K
[bookmark: _Hlk129851635]o prijedlozima javnih površina za kretanje pasa bez povodca 


1. Vijeće Gradske četvrti Peščenica-Žitnjak predlaže da se, sukladno Zaključku Vijeća Mjesnog odbora Borongaj Lugovi KLASA:024-08/23-003/904; URBR:251-13-11-11/002-23-6 donesenom na 25. sjednici, u Prijedlog odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama, među površine na kojima je boravak kućnih ljubimaca dozvoljen sukladno članku 17. Odluke, 
· uvrsti ograđena zelena površina u Ulici Vukomerec između kućnih brojeva 26 i 36.
2. Ovaj zaključak dostavit će se na postupanje Gradskom uredu za gospodarstvo, ekološku održivost i strategijsko planiranje. 

Z A K L J U Č A K
o prijedlogu za ponovnu uspostavu parkirnog mjesta kod zgrade 
Donje Svetice 79 A- B- C (kod Lupoglavske kbr. 3)


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Donje Svetice, KLASA:024-08/23-003/230; URBR:251-13-11-11/008-23-5, donesen na 21. sjednici Vijeća te predlaže nadležnom gradskom uredu 
· da izvrši stručni očevid i pokrene postupak za stavljanje van snage Rješenja KL.:UP/I-34008/10-02/326, URBR.:251-13-41/2-45-20-2 od 21. travnja 2010. kojim je ukinuto parkirno mjesto ispred pješačkog prilaza kućnom broju 3 u Lupoglavskoj ulici te 
· donese rješenje o ponovnoj uspostavi parkirnog mjesta na lokaciji Donje Svetice 79 A-C (Lupoglavska kbr. 3);
· izvijesti Vijeće o učinjenom.
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne  poslove i promet.

Z A K L J U Č A K
o prijedlogu izrade prometne studije s kvalitetnijim rješenjima odvijanja  
prometa na području MO Kozari Bok


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Kozari Bok, KLASA:024-08/23-003/963; URBR:251-13-11-11/004-23-10, donesen na 25. sjednici Vijeća te predlaže nadležnom gradskom uredu da 
· pokrene postupak izrade prometne studije za čitavo područje MO Kozari Bok kojim bi se iznašla nova kvalitetnija rješenja za promet u kretanju i mirovanju, a sve u cilju povećanja sigurnosti odvijanja prometa i zaštite pješaka;
· izvijesti Vijeće o učinjenom.
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.   

Z A K LJ U Č A K
o davanju mišljenja o prijedlogu korekcije voznog reda autobusnih linija 214 i 235


1. Vijeće Gradske četvrti Peščenica-Žitnjak razmotrilo je i podržava Zaključak Vijeća MO Kozari Bok KLASA:024-08/23-003/963; URBR:251-13-11-11/004-23-5 donesen na 25. sjednici te je, sukladno mišljenju Vijeća MO
suglasno s prijedlogom korekcije  voznog reda autobusnih linija 214 Koledinečka – Trnava – Kozari Bok i 235 Dubrava – Koledinečka – Kozari Bok, izrađenim od strane Zagrebačkog električnog tramvaja d.o.o.

2. Zaključak Vijeća MO Kozari Bok je prilog ovom zaključku. 
3. Ovaj zaključak dostavit će se Zagrebačkom električnom tramvaju d.o.o. 


Z A K LJ U Č A K
o davanju mišljenja o prijedlogu korekcije voznog reda autobusne linije 225


1. Vijeće Gradske četvrti Peščenica-Žitnjak razmotrilo je i podržava mišljenja vijeća mjesnih odbora Resnik i Kozari Bok donesena po pitanju prijedloga korekcije voznog reda autobusne linije 225 te je, sukladno mišljenju vijeća mjesnih odbora,
suglasno s prijedlogom korekcije  voznog reda autobusne linije 225 Sesvete – Resnik – Kozari Bok, izrađenim od strane Zagrebačkog električnog tramvaja d.o.o.

2. Mišljenja vijeća mjesnih odbora o korekciji voznih redova autobusne linije 225 su prilog ovom zaključku. 
3. Ovaj zaključak dostavit će se Zagrebačkom električnom tramvaju d.o.o. 


Z A K L J U Č A K
o prijedlogu za stručni očevid prometne signalizacije 
na području MO Kozari Bok


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Kozari Bok, KLASA:024-08/23-003/963; URBR:251-13-11-11/004-23-15, donesen na 25. sjednici Vijeća te predlaže gradskoj službi koja se bavi postavom i redovnim održavanjem prometne signalizacije da
· izvrši obilazak svih prometnica na području MO Kozari Bok u cilju utvrđivanja i rješavanja nedostataka, kao što su vraćanje uklonjenih prometnih znakova i zamjena krivo postavljenih znakova, a sve u cilju povećanja sigurnosti odvijanja prometa i zaštite pješaka u prometu;
· izvijesti Vijeće o učinjenom.
2. Ovaj zaključak dostavit će se Zagrebačkom holdingu d.o.o., Podružnici Zagrebačke ceste.   

Z A K L J U Č A K
o prijedlogu za stručni očevid prometne signalizacije 
na području MO Kozari Bok


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Kozari Bok, KLASA:024-08/23-003/963; URBR:251-13-11-11/004-23-9, donesen na 25. sjednici Vijeća te predlaže nadležnom gradskom uredu da 
· izvrši stručni očevid i poduzme odgovarajuće mjere u okviru svog djelokruga rada za iscrtavanje pješačkih prijelaza duž prometnice Koledovčina te obnovu pješačkog prijelaza i stavljanje u funkciju semafora kod pješačkog prijelaza u ulici Koledovčina kod kbr.1;
· izvijesti Vijeće o učinjenom.
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.   


Z A K L J U Č A K
o uvrštavanju u popis aktivnosti za donošenje 
Programa građenja komunalne infrastrukture u Gradu Zagrebu 
u narednim razdobljima


1. Vijeće Gradske četvrti Peščenica – Žitnjak razmotrilo je i smatra opravdanim prijedlog naveden u Zaključku Vijeća Mjesnog odbora Kozari Bok KL.:024-08/23-003/963; URBROJ:251-13-11-11/004-23-12, donesenom na 25. sjednici te će potrebu za 
- izgradnjom javne rasvjete u parku „Šumica“ - Kozari Bok IX. odvojak, iza objekta MS Kozari Bok (oko malonogometnog igrališta)
ponovo uvrstiti u popis aktivnosti za donošenje Programa građenja komunalne infrastrukture u Gradu Zagrebu u narednim razdobljima. 
2. Ovaj zaključak dostavit će se radi unosa u evidenciju Gradskom uredu za mjesnu samoupravu, civilnu zaštitu i sigurnost, Područnom odsjeku Peščenica – Žitnjak. 


Z A K L J U Č A K
o prijedlogu za pojačanu policijsku ophodnju područja 
MO Kozari Bok


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Kozari Bok, KLASA:024-08/23-003/868; URBR:251-13-11-11/004-23-4, donesen na 24. sjednici Vijeća te predlaže službi nadležnoj za nadzor i održavanje javnog reda i mira da 
· pojača ophodnju djelatnika policije na čitavom području MO Kozari Bok zbog sve učestalijih slučajeva ometanja reda, mira i normalnog načina života građana.

2. Ovaj zaključak dostavit će se PU zagrebačkoj, IV. policijskoj postaji. 


Z A K L J U Č A K
o prijedlogu za rekonstrukciju prometnice – odvojka ulice Kozari Bok kod kbr. 57


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Kozari Bok, KLASA:024-08/23-003/963; URBR:251-13-11-11/004-23-7, donesen na 25. sjednici Vijeća te predlaže nadležnom gradskom uredu da 
· izvrši stručni očevid i poduzme odgovarajuće mjere u okviru svog djelokruga rada za rekonstrukciju prometnice – odvojka ulice Kozari Bok kod kbr. 57;
· izvijesti Vijeće o učinjenom.
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.   


Z a k l j u č a k
o prijedlogu za uklanjanje spremnika (zvona) za prikupljanje staklenog otpada
s lokacije Kozari Bok IX. odvojak uz Dom zdravlja Zagreb - istok

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Kozari Bok KLASA:024-08/23-003/868; URBR:251-13-11-11/004-23-5 donesen na 24. sjednici te predlaže nadležnoj gradskoj službi da 

· izvrši uklanjanje spremnika (zvona) za prikupljanje staklenog otpada s lokacije Kozari Bok IX. odvojak uz Dom zdravlja Zagreb – istok;

· obavijesti Vijeće o učinjenom.

2. Ovaj zaključak dostavit će se Zagrebačkom holdingu d.o.o., Podružnici Čistoća.


Z A K L J U Č A K
o prijedlogu izgradnje reciklažnog dvorišta u MO Kozari Putevi


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Kozari Putevi, KLASA:024-08/23-003/901; URBR:251-13-11-11/004-23-3, donesen na 23. sjednici Vijeća te predlaže nadležnom gradskom uredu da 
· izvrši stručni očevid radi utvrđivanja prostornih uvjeta i tehničkih mogućnosti za izgradnju reciklažnog dvorišta na lokaciji 4. Kozari put – spoj s Radničkom cestom;
· izvijesti Vijeće o učinjenom.
2. Ovaj zaključak dostavit će se na postupanje Gradskom uredu za obnovu, izgradnju, prostorno uređenje, graditeljstvo, komunalne poslove i promet.   


Z A K L J U Č A K
o prijedlogu za postavu prometnog znaka zabrane zaustavljanja i 
parkiranja


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Petruševec, KLASA:024-08/23-003/861; URBR:251-13-11-11/006-23-4, donesen na 24. sjednici Vijeća te predlaže nadležnom gradskom uredu da
· izvrši stručni očevid i pokrene postupak za izdavanje rješenja o postavi prometnog znaka zabrane zaustavljanja i parkiranja te znaka ograničenja brzine u ulici I. Petruševec V. odvojak s pripadajućim odvojcima;
· izvijesti Vijeće o učinjenom.
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.   

Z A K L J U Č A K
o prijedlogu za uspostavu/iscrtavanje nogostupa na dijelu kolnika 
uz živicu u Ulici Joze Laurenčića 24   


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/23-003/649; URBR:251-13-11-11/003-23-8, donesen na 22. sjednici te predlaže nadležnom gradskom uredu da
· izvrši očevid i pokrene postupak za donošenje rješenja o uspostavi /iscrtavanju nogostupa na dijelu kolnika uz živicu u Ulici Joze Laurenčića 24, kao nastavak pješačke staze iz smjera zapada te postavu prometnog znaka za stazu namijenjenu kretanju pješaka;
· izvijesti Vijeće o učinjenom.
2. Ovaj zaključak dostavit će se na postupanje Gradskom uredu za obnovu, izgradnju, prostorno uređenje, graditeljstvo, komunalne poslove i promet. 


Z A K L J U Č A K
o prijedlogu postave znaka zabrane pristupa psima kod 
Dječjeg vrtića Milana Sachsa


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/23-003/649; URBR:251-13-11-11/003-23-10, donesen na 22. sjednici Vijeća te predlaže nadležnoj gradskoj službi da 
· izvrši postavu znaka zabrane dovođenja pasa kod Dječjeg vrtića Milana Sachsa, Sachsova ulica 5;
· izvijesti Vijeće o učinjenom.
2. Ovaj zaključak dostavit će se na postupanje Zagrebačkom holdingu d.o.o., Podružnici Zrinjevac. 

Z A K L J U Č A K
[bookmark: _Hlk134796817]o potrebi rekonstrukcije starog, dotrajalog vodoopskrbnog cjevovoda u 
Ivanjorečkoj cesti od kbr. 38 do nadvožnjaka Hruščica


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka KLASA:024-08/23-003/802; URBR:251-13-11-11/003-23-8 donesen na 25. sjednici Vijeća te predlaže isporučitelju vodnih usluga javne vodoopskrbe na području grada Zagreba da 
· u svoje investicijske planove i programe uvrsti izgradnju vodoopskrbnog cjevovoda u Ivanjorečkoj cesti od kbr. 38 do nadvožnjaka Hruščica;
· izvijesti Vijeće o učinjenom.  

2. Ovaj zaključak dostavit će se na nadležno postupanje Vodoopskrbi i odvodnji d.o.o.

Z A K L J U Č A K
o prijedlogu zamjene dotrajalih drvenih stupova elektroenergetske mreže i 
 javne rasvjete

1. Vijeće Gradske četvrti Peščenica-Žitnjak razmotrilo je i podržava Zaključak  Vijeća Mjesnog odbora Ivanja Reka, KL.:024-08/23-003/802; URBROJ:251-13-11-11/003-23-7, donesen na 25. sjednici te predlaže društvu nadležnom za održavanje, izgradnju i razvoj distribucijske mreže da  
·  izvrši zamjenu starih, dotrajalih drvenih stupova elektroenergetske mreže i javne rasvjete, novim betonskim stupovima na sljedećim lokacijama:
· Ulica Josipa Bedekovića od kbr. 3 do 15,
· Ulica Nikole Finka,
· Ulica Antuna Vakanovića;
· izvijesti Vijeće o učinjenom.

2. Ovaj Zaključak dostavit će se dostavit će se HEP ODS-u d.o.o. - Elektri Zagreb.


Z A K L J U Č A K
o prijedlogu rješavanja komunalne problematike


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka, KLASA:024-08/23-003/802; URBR:251-13-11-11/003-23-5, donesen na 25. sjednici te predlaže nadležnom gradskom uredu da
· izvrši očevid i pokrene postupak za donošenje rješenja o postavi betonskih blokova tzv. „new jerseya“ na nasipu GOK-a na području Ivanje Reke kako bi se onemogućio prolazak vozilima iz smjera Pročistača otpadnih voda (Čulinečke ceste) i navoženja otpada;
· izvijesti Vijeće o učinjenom.
2. Grafički prikaz mikrolokacije za postavu betonskih blokova je prilog ovom zaključku. 
3. Ovaj zaključak dostavit će se na postupanje Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z A K L J U Č A K
o potrebi izgradnje vodoopskrbnog cjevovoda u ulici I. Resnik 155/1 i 
II. Resnik 21a


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Resnik KLASA:024-08/23-003/652; URBR:251-13-11-11/006-23-6 donesen na 24. sjednici Vijeća te predlaže isporučitelju vodnih usluga javne vodoopskrbe na području grada Zagreba da 
· u svoje investicijske planove i programe uvrsti izgradnju vodoopskrbnog cjevovoda u ulici I. Resnik 155/1 (cca 70 m) i II. Resnik 21a (cca 70 m);
· izvijesti Vijeće o učinjenom.  

2. Ovaj zaključak dostavit će se na nadležno postupanje Vodoopskrbi i odvodnji d.o.o.


Z A K LJ U Č A K
o davanju mišljenja o Prometnom elaboratu za uspostavu raskrižja s 
kružnim tokom prometa tzv. minirotor


1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Savica Šanci KLASA:024-08/23-003/704; URBR:251-13-11-11/002-23-6 donesen na 24. sjednici slijedom kojeg, u postupku davanja mišljenja o Prometnom elaboratu za uspostavu kružnog toka prometa, podržava mišljenje Vijeća MO te
· nije suglasno s prijedlogom Gradskog ureda za obnovu, izgradnju, prostorno uređenje, graditeljstvo, komunalne poslove i promet za uređivanje/uspostavu raskrižja s kružnim tokom prometa tzv. minirotora na raskrižju Ulice Davora Zbiljskog i Ulice Zdeslava Turića.

2. Vijeće također smatra da je od velike važnosti povećanje sigurnost prometa oko OŠ Borovje te, sukladno mišljenju Vijeća MO, predlaže dopunu Prometnog elaborata zahtjevom za postavljanje reflektirajuće horizontalne signalizacije (reflektirajuće zebre) kao i dodatne prometne signalizacije s učestalijom prometnom kontrolom u cilju dodatnog povećanja sigurnosti prometa na ovom području. 
3. Ovaj zaključak dostavit će se na postupanje Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Z A K LJ U Č A K
o davanju mišljenja o prijedlogu za ukidanje parkirališnih mjesta


1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Savica Šanci KLASA:024-08/23-003/704; URBR:251-13-11-11/002-23-8 donesen na 24. sjednici slijedom kojeg, u postupku davanja mišljenja o prijedlogu stanara, podržava mišljenje Vijeća MO te
· nije suglasno s prijedlogom za uklanjanje dva parkirališna mjesta kod svakog izlaza iz garaže u Ulici Zdeslava Turića kod kbr. 2, 4, 4a, 6 i 8.

2. Ovaj zaključak dostavit će se Vijeću Mjesnog odbora Savica Šanci koje će o istom obavijestiti predlagatelje. 


Z A K LJ U Č A K
o davanju mišljenja o prijedlogu za uklanjanje spremnika 
za odvojeno odlaganje otpada


1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Savica Šanci KLASA:024-08/23-003/704; URBR:251-13-11-11/002-23-10 donesen na 24. sjednici slijedom kojeg, u postupku davanja mišljenja o prijedlogu stanara, podržava mišljenje Vijeća MO te
· nije suglasno s prijedlogom za uklanjanje spremnika za odvojeno prikupljanje otpada (plastika, papir i staklo) na privatnom zemljištu stambene zgrade u  Ulici Zdeslava Turića kbr. 2, 4 i 4a.

2. Ovaj zaključak dostavit će se Vijeću Mjesnog odbora Savica Šanci koje će o istom obavijestiti predlagatelje. 

Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:

1. MO FOLNEGOVIĆEVO NASELJE
1. Gradnja pješačke pristupne staze prema kbr. 5 Augusta Cilića (iza zgrade) na k.č. 617/1 k.o. Žitnjak.  

2. MO IVANJA REKA
1. Nastavak izgradnje/rekonstrukcije Ivanjorečke ceste od kbr. 38 do nadvožnjaka Hruščica s nastavkom gradnje kolnika, nogostupa, šetnice.
2. Izmjena stare i dotrajale vodovodne mreže u Ivanjorečkoj cesti od kbr. 38 do nadvožnjaka Hruščica. 
3. MO SAVICA ŠANCI
1. Uređivanje (rekontrukcija) Letovanićke ulice uključujući izgradnju ogranka Letovanićke ulice od kbr. 21 – 23.

4. MO RESNIK
1. Izgradnja vodoopskrbne mreže u ulici I. Resnik 155/1 (cca 70 m) i II. Resnik 21a (cca 70 m).

5. MO KOZARI BOK
1. Izgradnja parkirališnih mjesta na zelenim otocima nasuprot kbr. 57 (mikrolokacije: na dijelu zelene površine/otoka u ulici Kozari Bok nasuprot kbr. 57; zelene površine/otoka u ulici Kozari Bok nasuprot kbr. 88; zelene površine/otoka u ulici Kozari Bok nasuprot kbr. 69; sve  k.č. 4214/1 k.o. Žitnjak). 
2. Rekonstrukcija (asfaltiranje) ulice Koledovčina.
3. Rekonstrukcija ulice Nede Krmpotić.
4. Rekonstrukcija prometnice – odvojka ulice Kozari Bok kod kbr. 57.

6. MO PETRUŠEVEC
1. Uređivanje prometnice s rješavanjem površinske odvodnje (kanalice) Črnkovečka ulica od kbr. 4 do 65.

2. Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima. 	

Ad 6. Prijedlozi zaključaka o odobravanju sredstava s pozicije 3299 – Ostali nespomenuti rashodi poslovanja Vijeća Gradske četvrti.

Predsjednik vijećnike upoznaje s prijedlozima zaključaka te iste daje na glasanje.
Vijeće, bez rasprave, jednoglasno donosi

   ZAKLJUČAK
o odobrenju korištenja sredstava s pozicije 3299 – Ostali nespomenuti rashodi poslovanja Vijeća Gradske četvrti Peščenica - Žitnjak


1. Vijeće je suglasno s korištenjem sredstava iz Proračuna Grada Zagreba za 2023., Razdjela 005-02, Pozicije 73-3299 – Ostali nespomenuti rashodi poslovanja Vijeća Gradske četvrti Peščenica – Žitnjak, kojima se podmiruje trošak aranžmana od rezanog cvijeća, I klasa, prigodom obilježavanja Dana državnosti 30. svibnja 2023., u iznosu 60,00 € s (sa PDV-om).

1. Ovaj zaključak  dostavit će se Gradskom uredu za mjesnu samoupravu, civilnu zaštitu i sigurnost.


ZAKLJUČAK
o odobrenju korištenja sredstava s pozicije 3299 – Ostali nespomenuti rashodi poslovanja Vijeća Gradske četvrti Peščenica - Žitnjak


1. Vijeće odobrava korištenje sredstava Proračuna Grada Zagreba za 2023., iz Razdjela 005-02, Pozicije 73-3299 – Ostali nespomenuti rashodi poslovanja Vijeća Gradske četvrti Peščenica – Žitnjak, u svrhu podmirivanja troškova organizacije glazbenog programa na obilježavanju dana mjesnih odbora Ferenščica i Folnegovićevo naselje, 3. i 4. lipnja 2023., u iznosu 305,00 €, po ponudi br. 3-1-17 Centra kulture na Peščenici od 17.5.2023., koja je prilog ovom zaključku.

2. Ovaj zaključak  dostavit će se na postupanje Gradskom uredu za mjesnu samoupravu, civilnu zaštitu i sigurnost.


Ad 7. 	Prijedlog zaključka o inicijativi za uvrštavanje u Fond imena i imenovanje zelene površine na k.č. 1653 k.o. Peščenica imenom kiparice Milene Lah.

Predsjednik, uvodno obrazlaže prijedlog Vijeća Mjesnog odbora Pščenica te predlaže izmjenu prijedloga na način da se u prijedlog zaključka uvrsti i k.č. 1652 k.o. Peščenica obzirom da u naravi te dvije k.č. čine jednu cjelovitu površinu.

Vijeće, bez rasprave, jednoglasno prihvaća prijedlog te donosi


Z a k l j u č a k
o prijedlogu za uvrštavanje u Fond imena i imenovanje zelene površine na 
k.č. 1653 k.o. Peščenica imenom kiparice Milene Lah


1. Podržava se Zaključak Vijeća Mjesnog odbora Peščenica, KLASA:024-08/23-003/938; URBR: 251-13-11-11/003-23-6, donesen na 26. sjednici Vijeća te se predlaže Odboru za imenovanje naselja, ulica i trgova Gradske skupštine Grada Zagreba da se u Fond imena iz kojeg se imenuju javne površine za područje Grada Zagreba, uvrsti ime kiparice Milene Lah.

1. Vijeće predlaže da se nakon uvrštavanja u Fond imena, sukladno inicijativi Vijeća Mjesnog odbora, zelena površina na k.č. 1653 i k.č. 1652 k.o. Peščenica na kojoj se nalazi skulptura „Ruka prijateljstva“ imenuje po autorici skulpture Mileni Lah. 

1. Ovaj Zaključak dostavit će se Odboru za imenovanje naselja, ulica i trgova Gradske skupštine Grada Zagreba.


Ad 8.	Izvješća, pitanja i prijedlozi.

Predsjednik otvara raspravu.
Za riječ se javljaju:

Vijećnik Čabraja: upoznaje vijećnike sa problemom koji je nastao nakon nedavne rekonstrukcije na Slavonskoj aveniji kod Ivanje Reke. Nogostup (pješačka i biciklistička staza) uz Slavonsku aveniju je napravljen na način da je niži od cestovnog kolnika što za vrijeme kiša uzrokuje potpuno poplavljen nogostup kojim se ne može prolaziti. Apelira da se nastali propust što prije sanira te moli očitovanje Zagrebačkih cesta.
Vijećnik Ćužić nadovezuje se na problematiku te upozorava na propust izvođača radova jer od Ivanje Reke do Resnika, od benzinske postaje „ROX“ do spoja nedostaje cca 20 metara pješačke staze.

Vijećnik Ćužić, također, navodi problem komaraca s kojim se građani Ivanje Reke suočavaju već sada, a pretpostavka je da će u idućim mjesecima to postati neizdrživo. Moli informaciju o početku i planovima zaprašivanja komaraca te apelira na nadležne da se sa zaprašivanjem krene što prije.

Vijećnica Radaković Groš moli informaciju o spomeniku žrtvama NDH. Zanima je u kojoj je fazi obnova spomenika. Predsjednik napominje kako je spomenik na području GČ Sesvete te se o istome može poslati upit.

Po završetku rasprave te iscrpljenjem dnevnog reda predsjednik zaključuje sjednicu u 19:00 h.

Zapisnik vodila:
Iva Dujić Horvat, dipl. politolog, v.r.

KLASA:024-08/23-002/140
URBROJ:251-13-11-11/001-23-3
Zagreb, 18. svibnja 2023.

                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl. politolog, v.r.

Članovi Vijeća  Točka 1.  Točka 3.  Točka 4.   Točka 5.   Točka 6.   Točka 7. 

1,00 kn          NIKOLA ZDUNIĆ

+ + + + + +

2,00 kn          DARKO STOŠIĆ

3,00 kn          ANTONIJA KOMAZLIĆ

+ + + + + +

4,00 kn          ANA MILOŠ

+ + + + + +

5,00 kn          TOMICA RIŽMARIĆ

+ + + + + +

6,00 kn          LORENA SAJKOVIĆ

+ + + + + +

7,00 kn          LJILJANA IVANAC

+ + + + + +

8,00 kn          RAMIZA MEMEDI

9,00 kn          MARIJA KLOBUČAR

10,00 kn        MARIJAN ĆUŽIĆ

+ + + + + +

11,00 kn        ZVONKO DUMANČIĆ

+ + + + + +

12,00 kn        DRAGAN VUČIĆ

+ + + + + +

13,00 kn        ZDRAVKO ČABRAJA

+ + + + + +

14,00 kn        MATIJA RAOS

15,00 kn        ĐURĐICA RADAKOVIĆ GROŠ

+ + + + + +

16,00 kn        MARKO JELENČIĆ

+ + + + + +

17,00 kn        MARIO SOBOČAN

+ + + + + +

18,00 kn        IRIS VERONIKA ĆELIĆ

+ + + + + +

19,00 kn        MARKO KOROŠEC

+ + + + + +

*  ZA=  +

    PROTIV=  —

    SUZDRŽAN=  0

    NIJE PRISUTAN= prekrižiti ime

 Izvješće o glasanju na sjednicama - 24. sj. 


